
RENGINIŲ ORGANIZAVIMO PASLAUGŲ 
TECHNINĖ SPECIFIKACIJA


I. PASLAUGŲ APIBŪDINIMAS IR APIMTIS
1. Perkamos renginių organizavimo paslaugos Lietuvos Respublikos susisiekimo ministerijos (toliau – užsakovas) svečių, delegacijų aptarnavimui ir priėmimui (toliau – paslaugos). Šias paslaugas sudaro:
1.1. viešojo maitinimo užsakovo svečiams, oficialioms delegacijoms Vilniuje ir Vilniaus rajone, kituose Lietuvos miestuose (vietos rezervavimas, maitinimo užsakymas ir meniu suderinimas pagal poreikį ir kt.) organizavimo paslaugos:
1.1.1. maitinimo restoranuose ir kitose viešojo maitinimo įstaigose organizavimo paslaugos;
1.1.2. išvažiuojamojo maitinimo su aptarnavimu ir be aptarnavimo organizavimo paslaugos;
	1.1.3. kavos pertraukų renginių / susitikimų / konferencijų metu su aptarnavimu ir be aptarnavimo organizavimo paslaugos;
1.2. kultūrinio turizmo užsakovo svečiams ir oficialioms delegacijoms (gidų, ekskursijų užsakymas, bilietų į lankytinus objektus ir kultūrinius renginius rezervavimas ir pirkimas ir kt.) organizavimo paslaugos;
1.3. transporto priemonių nuomos organizavimo paslaugos;
1.4. renginio techninio aptarnavimo (garso ir vaizdo aparatūros, reklamos įrangos, stoginės konstrukcijų, tribūnų įrengimas; renginio transliavimas (transliacijos platforma, specialiai transliacijai skirtos kameros ir techninis personalas, transliacijos užsklandos ir pan.); techninės priežiūros užtikrinimo organizavimo paslaugos;
1.5. renginio ir jo priemonių organizavimo paslaugos:
1.5.1. renginio aptarnavimo (dalyvių registracija renginio vietoje naudojant programinę įrangą, aprūpinimas dalyvio kortelėmis ir renginio programomis – lankstinukais, prizais, atributika, dalyvių nukreipimas, pagalba susiorientuojant, palydint į reikiamas sales ir pan.) organizavimo paslaugos;
1.5.2. renginio patalpų nuomos (renginio vietos parinkimas ir nuoma) organizavimo paslaugos;
1.5.3. renginio vietos apipavidalinimo (scenografija, reklaminiai stendai, vėliavos, video užsklandos ekranuose ir pan.) organizavimo paslaugos;
1.5.4. vertimo įrangos nuomos (nelaidžios garsui kabinos vertėjams, programinė įranga, pvz., Interactio ar panaši vertimo transliacijai naudojama programinė įranga) organizavimo paslaugos;
1.6. renginio moderavimo (renginio vedimas lietuvių / užsienio kalbomis; diskusinio – pokalbių renginio vedimas susisiekimo techninėmis temomis) organizavimo paslaugos.
2. Pirkimo objektas – renginių Lietuvoje, kuriuose dalyvauja 20 (dvidešimt) ir daugiau dalyvių, organizavimo paslaugos.
	3. Paslaugos turi būti suteiktos vadovaujantis technine specifikacija ir teisės aktų, reglamentuojančių atitinkamų paslaugų suteikimą, reikalavimais.
[bookmark: _Hlk194043670]	4. Paslaugų teikimo terminas – 36 (trisdešimt šeši) mėn.
[bookmark: _Hlk194043257]	5. Maksimali lėšų suma, kurią planuojama per 36 (trisdešimt šešis) mėn. skirti paslaugų įsigijimui – 150 000,00 Eur (vienas šimtas penkiasdešimt tūkstančių eurų ir 00 ct) be PVM (181 500,00 Eur (vienas šimtas aštuoniasdešimt vienas tūkstantis penki šimtai eurų ir 00 ct) su PVM).
	6. Per 36 (trisdešimt šešis) mėn. preliminariai numatoma: 
	30 (trisdešimt) techninės specifikacijos 1.1 papunktyje išvardintų paslaugų užsakymų, 
	5 (penki) techninės specifikacijos 1.2 papunktyje išvardinti paslaugų užsakymai, 
	10 (dešimt) techninės specifikacijos 1.3 papunktyje išvardintų paslaugų užsakymų, 
	20 (dvidešimt) techninės specifikacijos 1.4 papunktyje išvardintų paslaugų užsakymų, 
	30 (trisdešimt) techninės specifikacijos 1.5 papunktyje išvardintų paslaugų užsakymų, 
	20 (dvidešimt) techninės specifikacijos 1.6 papunktyje išvardintų paslaugų užsakymų, 
	10 (dešimt) techninės specifikacijos 10 punkte išvardintų paslaugų užsakymų.
	7. Visos 1 punkte išvardintos paslaugos bus užsakomos ir perkamos pagal faktinį poreikį.
	8. Paslaugų suteikimo vieta:
8.1. Vilniaus miestas ir Vilniaus rajonas, kiti Lietuvos miestai. Paslaugos kituose Lietuvos miestuose sudarys ne daugiau 5 (penkių) proc. visų užsakomų paslaugų. 
8.2. Konkreti užsakomų paslaugų teikimo vieta nurodoma teikiant užsakymą. Užsakovas neįsipareigoja išpirkti viso nurodyto kiekio ar pan.
	9. Paslaugų užsakymo terminai – užsakovas, atsižvelgdamas į užsakymo pobūdį, mastą ir kitas aplinkybes, siekdamas nustatyti pakankamą pasirengimo paslaugų teikimui ir paslaugų teikimo terminą, paslaugų užsakymą pateikia nedelsiant, kai tik paaiškėja paslaugų poreikis. Maitinimo paslaugoms užsakymai pateikiami ne vėliau nei prieš 3 (tris) darbo dienas iki renginio datos.
		10. Esant poreikiui, užsakovas gali įsigyti paslaugų nenurodytų šioje techninėje specifikacijoje, tačiau su pirkimo objektu susijusių paslaugų, iki 10 (dešimt) procentų pradinės sutarties vertės, jos neviršijant. Už šios techninėje specifikacijoje nenurodytas, tačiau su pirkimo objektu susijusias paslaugas bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.

II. REIKALAVIMAI PASLAUGOMS 
11. Reikalavimai maitinimo paslaugų maitinimo įstaigose organizavimo paslaugoms:
	11.1. konkrečius reikalavimus maitinimo paslaugoms, svečių ar renginio dalyvių skaičių ir kitą reikalingą informaciją užsakovas nurodys pateikdamas užsakymą;
[bookmark: _Hlk193279545]	11.2. maitinimo įstaigoms rezervuoti užsakymus tiekėjas priima el. paštu. Ne vėliau kaip per 24 val. (išskyrus atvejus, kai užsakovas nurodo ilgesnį terminą) po užsakymo pateikimo užsakovui pateikiami galimi maitinimo paslaugų variantai (ne mažiau kaip 3), atitinkantys užsakymo reikalavimus, nurodant jų kainas. Skubių užsakymų atveju galimi maitinimo paslaugų variantai, atitinkantys užsakymo reikalavimus, užsakovui pateikiami ne vėliau kaip per 4 (keturias) darbo valandas nuo užsakymo pateikimo;
11.3. maitinimo paslaugų rezervacija atliekama užsakovui išsirinkus tinkamą variantą. Tiekėjas įsipareigoja vykdyti maitinimo paslaugų užsakymą tik gavęs el. paštu užsakymo patvirtinimą iš užsakovo;
11.4. meniu pagal užsakovo poreikį suderinamas po rezervacijos patvirtinimo iš užsakovo;
11.5. esant poreikiui, rezervuota maitinimo įstaiga turi būti informuota apie atvykstančių svečių ir delegacijų rangą;
11.6. užsakovo pageidavimu, tiekėjas su maitinimo įstaiga suderina svečių susodinimo kortelių ir pasirinkto meniu atspausdinimą;
11.7. užsakovo pageidavimu, pagal galimybes tiekėjas keičia ir (ar) atšaukia maitinimo įstaigų rezervacijas;
	12. Reikalavimai išvažiuojamojo maitinimo organizavimo paslaugoms:
	12.1. išvažiuojamasis maitinimas – t. y. maitinimas išvažiuojamųjų iškilmingų renginių metu – banketų, priėmimų, furšetų; taip pat maitinimas kitų renginių metu. Išvažiuojamojo maitinimo paslaugos apima maisto paruošimą, maisto ir gėrimų pateikimą priėmimų (sėdimų ir (ar) stovimų) metu, renginių dalyvių aptarnavimą (kai yra poreikis), stalų serviravimą ir jų dekoravimą, maisto atvežimą ir kitas paslaugas;
	12.2. konkrečius reikalavimus maitinimo paslaugoms, renginio dalyvių skaičių ir kitą reikalingą informaciją užsakovas nurodys pateikdamas konkretų užsakymą;
12.3. išvažiuojamojo maitinimo paslaugų organizavimo paslaugoms rezervuoti užsakymai priimami el. paštu. Ne vėliau kaip per 24 val. po užsakymo pateikimo (išskyrus tuos atvejus, kai užsakovas nurodo ilgesnį terminą) užsakovui pateikiami galimi variantai (ne mažiau kaip 3), atitinkantys užsakymo reikalavimus, nurodant jų kainas. Skubių užsakymų atveju galimi išvažiuojamojo maitinimo paslaugų variantai, atitinkantys užsakymo reikalavimus, užsakovui pateikiami ne vėliau kaip per 4 (keturias) darbo valandas nuo užsakymo pateikimo;
	12.4. išvažiuojamojo maitinimo paslaugų rezervacija atliekama užsakovui išsirinkus tinkamą variantą. Tiekėjas įsipareigoja vykdyti išvažiuojamojo maitinimo paslaugų užsakymą tik gavęs el. paštu užsakymo patvirtinimą iš užsakovo;
	12.5. išvažiuojamojo maitinimo meniu pagal užsakovo poreikį suderinamas po rezervacijos patvirtinimo;
	12.6. esant poreikiui, išvažiuojamojo maitinimo paslaugų tiekėjai turi būti informuojami apie atvykstančių svečių ir delegacijų rangą;
	12.7. aptarnaujantis personalas (jei jis reikalingas renginyje) privalo laikytis asmens higienos taisyklių, būti nepriekaištingai apsirengęs, pasižymintis gerais asmens higienos įgūdžiais, būti paslaugus ir mandagus, mokėti paaiškinti patiekalų sudėtį;
	12.8. teikiami patiekalai turi būti aukštos kokybės ir estetiškai pateikiami (serviruojama naudojant reikalingus priedus: staltieses, servetėles, padėklus ir kt.);
	12.9. užsakovo pageidavimu, pagal galimybes tiekėjas keičia ir (ar) atšaukia išvažiuojamojo maitinimo paslaugų rezervacijas;
	13. Reikalavimai kavos pertraukų renginių / konferencijų metu organizavimo paslaugoms:
[bookmark: _Hlk131165805]	13.1. kavos pertraukų renginių / konferencijų metu organizavimo paslaugoms rezervuoti užsakymai priimami el. paštu. Ne vėliau kaip per 24 val. po užsakymo pateikimo (išskyrus tuos atvejus, kai užsakovas nurodo ilgesnį terminą) užsakovui pateikiami galimi variantai (ne mažiau kaip 3), atitinkantys užsakymo reikalavimus, nurodant jų kainas. Skubių užsakymų atveju galimi kavos pertraukų paslaugų variantai, atitinkantys užsakymo reikalavimus, pateikiami ne vėliau kaip per 4 (keturias) darbo valandas nuo užsakymo pateikimo;
	13.2. kavos pertraukų skaičius, trukmė, dalyvių skaičius nurodomas teikiant kiekvieną atskirą užsakymą;
	13.3. kavos pertraukų paslaugų rezervacija atliekama užsakovui išsirinkus tinkamą variantą. Tiekėjas įsipareigoja vykdyti kavos pertraukų paslaugų užsakymą tik gavęs el. paštu užsakymo patvirtinimą;
	13.4. kavos pertraukos turi būti organizuojamos renginio vietoje tame pačiame pastate;
	13.5. kavos pertraukos metu gali būti teikiamas toks poreikis: kava (aukščiausios rūšies, paruošta naudojant profesionalius kavos aparatus, gali būti teikiama termosuose), arbata (pakeliuose, vaisinė, juodoji, žalioji ir / ar lietuviškų žolelių, kiekvienas arbatos pakelis supakuotas atskirame vokelyje), grietinėlė prie kavos (įpakuota vienkartinėmis porcijomis), cukrus (išfasuotas po vieną porciją), natūralus mineralinis vanduo (gazuotas, negazuotas, stiklinėje arba plastikinėje taroje (priklauso nuo renginio), stalo vanduo su priedais), įvairūs saldūs / sūrūs konditerijos gaminiai, kuriuos turi būti patogu valgyti nenaudojant lėkštės ir įrankių, t. y. turi būti netrupantys, lengvai kandami, kiekvienas iš jų patiekiamas ant atskiros popierinės formelės / padėkliuko), vieno kąsnio sumuštiniai;
	13.6. kavos pertraukų metu teikiamų produktų meniu pagal užsakovo poreikį suderinamas po rezervacijos patvirtinimo;
	13.7. teikiamos paslaugos turi būti aukštos kokybės (maistas serviruojamas naudojant reikalingus priedus: staltiesėles, servetėles, padėklus ir kt.). Tiekėjas turi užtikrinti, kad užsakomi karšti gėrimai kavos pertraukų metu būtų pateikti ne žemesnės nei 60°C temperatūros, o natūralus mineralinis vanduo turi būti tiekiamas ne aukštesnės nei 20°C temperatūros;
	13.8. indai, vandens tara ir visi stalo reikmenys turi būti švarūs, nedeformuoti ir be defektų. Tiekėjas, esant reikalui, užtikrina aptarnavimo paslaugas kavos pertraukėlės metu, skirdamas reikalingą personalą, kuris turi būti mandagus, paslaugus, tvarkingai ir švariai apsirengęs, pasižymintis gerais asmens higienos įgūdžiais. Suteikęs paslaugą, tiekėjas sutvarko kavos pertraukėlei organizuoti skirtą vietą, išveža šiukšles, indus, stalo įrankius ir kitą kavos pertraukėlių metu naudotą įrangą;
	14. Reikalavimai kultūrinio turizmo paslaugų užsakovo svečiams ir oficialioms delegacijoms organizavimo paslaugoms:
	14.1. kultūrinio turizmo organizavimo paslaugas sudaro:
	14.1.1. gido paslaugų įvairiomis kalbomis užsakymas;
	14.1.2. ekskursijų po Vilnių, kitus Lietuvos miestus užsakymas;
	14.1.3. bilietų į kultūrinius renginius rezervacija ir išpirkimas;
	14.1.4. bilietų į muziejus, galerijas ir kitus lankomus objektus rezervacija ir išpirkimas;
	14.1.5. koncertinės programos (svečių priėmimui) užsakymas;
	14.2. kultūrinio turizmo organizavimo paslaugoms rezervuoti užsakymai priimami el. paštu. Ne vėliau kaip per 24 (dvidešimt keturias) val. po kultūrinio turizmo organizavimo paslaugų užsakymo pateikimo tiekėjui (išskyrus tuos atvejus, kai užsakovas nurodo ilgesnį terminą), užsakovui pateikiami pasiūlymai, atitinkantys užsakymo reikalavimus, nurodant jų kainas;
	14.3. kultūrinio turizmo organizavimo paslaugų rezervacija atliekama užsakovui išsirinkus tinkamą variantą. Tiekėjas įsipareigoja vykdyti kultūrinio turizmo organizavimo paslaugų užsakymą tik gavęs iš užsakovo el. paštu užsakymo patvirtinimą;
	14.4. kultūrinio turizmo paslaugų teikėjai turi būti informuojami apie atvykstančių svečių ir delegacijų rangą;
	14.5. svečių skaičius pateikiamas kiekvienam konkrečiam užsakymui;
	14.6. užsakovo pageidavimu, pagal galimybes tiekėjas keičia ir (ar) atšaukia kultūrinio turizmo paslaugų tiekėjų rezervacijas;
	15. Reikalavimai transporto priemonių nuomos organizavimo paslaugoms:
	15.1. transporto priemonių nuomos paslaugoms rezervuoti užsakymai priimami el. paštu. Ne vėliau kaip per 24 val. po užsakymo pateikimo (išskyrus tuos atvejus, kai užsakovas nurodo ilgesnį terminą) užsakovui pateikiami galimi variantai (ne mažau kaip 3), atitinkantys užsakymo reikalavimus, nurodant jų kainas. Skubių užsakymų atveju galimi transporto priemonių nuomos paslaugų variantai, atitinkantys užsakymo reikalavimus, pateikiami ne vėliau kaip per 4 (keturias) darbo valandas nuo užsakymo pateikimo;
	15.2. transporto priemonių nuomos paslaugų rezervacija atliekama užsakovui išsirinkus tinkamą variantą. Tiekėjas įsipareigoja vykdyti transporto priemonių nuomos užsakymą tik gavęs iš užsakovo el. paštu užsakymo patvirtinimą;
	15.3. transporto priemonių nuomos paslaugos gali būti organizuojamos šių rūšių transporto priemonėmis: autobusais, mikroautobusais, lengvaisiais automobiliais, laivais ir kt.;
	15.4. transporto priemonių nuomos paslaugos turi būti teikiamos techniškai ir funkcionaliai tvarkingomis, puikios būklės, reprezentatyvios išvaizdos transporto priemonėmis, pagamintomis ne anksčiau nei prieš 4 (keturis) metus;
	15.5. tiekėjas tiesiogiai atsakingas, kad transporto priemonių nuomos paslaugos ir jų kokybė atitiktų Lietuvos Respublikos ar užsienio valstybės, kurioje vykdomas renginys, teisės aktų reikalavimus;
	15.6. nuomojamų transporto priemonių standartai (klasė) turi būti parinkti atsižvelgiant į svečių rangą (aukšto lygio vadovams – verslo klasė, kitiems – standartinė klasė). Nuomojamų transporto priemonių standartai (klasė) bus patikslinti užsakymo pateikimo metu;
	15.7. transporto priemonių nuomos paslaugos organizuojamos su vairuotojais, išskyrus dviračius ir riedžius;
	15.8. užsakovo pageidavimu, pagal galimybes tiekėjas keičia ir (ar) atšaukia transporto priemonių nuomos paslaugų rezervacijas.
	16. Kitos sąlygos:
[bookmark: _Hlk106310844]	16.1. atlikdamas paslaugų teikėjų paiešką, apklausą, užsakydamas paslaugas, tiekėjas privalo siekti, kad būtų racionaliai naudojamos užsakovo lėšos. Tiekėjas visais atvejais turi derėtis su ūkio subjektu (renginio vietos savininku / valdytoju) dėl papildomų paslaugų, kurios turi būti įtrauktos į renginio vietos nuomos kainą (pvz., konferencijos įranga ir inventorius (ekranai, televizoriai, multimedija projektoriai su pultais ir reikalinga kompiuterine įranga, įgarsinimo sistema, mikrofonai, rašymo lentos ar stendai su kokybiškomis rašymo priemonėmis; pranešėjo tribūna ir pan.) su aptarnavimu, svečių pasitikimo, valymo paslaugos ir pan.). Siekiant racionaliai naudoti lėšas, užsakovo prašymu, tiekėjas privalo organizuoti trišales užsakovo, tiekėjo ir ūkio subjekto derybas dėl paslaugų teikimo ir (ar) prekių tiekimo sąlygų, kainų, nuolaidų ar paramos taikymo galimybės ir pan.;
	16.2. paslaugų kainos turi atitikti rinkos kainas ir turi būti iš anksto derinamos su užsakovu, nurodant kainą ir jos sudedamąsias dalis. Užsakovui reikalaujant – pateikti mažiausiai 3 (tris) (kai įmanoma) paslaugų teikėjų pasiūlymus ir kitą su užsakymu susijusią informaciją;
	16.3. siekdamas užtikrinti sėkmingą ir sklandų paslaugų gavimą, tiekėjas, organizuodamas paslaugų teikimą, turi stengtis bendradarbiauti su užsakovo tiekėjais pagal kitas užsakovo turimas sutartis;
	16.4. tiekėjas turi užtikrinti, kad būtų teikiamos aukščiausios kokybės paslaugos, atitinkančios konkretaus renginio lygį, pobūdį, specifiką;
	16.5. kiekvieno konkretaus užsakymo vykdymo metu tiekėjas turi nurodyti galutinio paslaugų teikėjų taikomas paslaugų atsisakymo ir nurodytų datų, kiekių keitimo sąlygas;
	16.6. tiekėjas privalo kaupti bei sisteminti išsamius duomenis apie suteiktas paslaugas pagal suteiktų paslaugų rūšis, renginio vykimo vietą, dalyvių skaičių, apimtis, sumokėtas sumas ir pan., juos pateikti užsakovui paprašius;
	16.7. tiekėjas turi užsakovui nurodyti 2 (du) skirtingus telefono numerius ir el. pašto adresus, kuriais užsakovas gali pateikti savo užsakymus, nedelsiant pranešti užsakovui apie užsakymų priėmimo telefono numerio ar el. pašto adreso pasikeitimą;
	16.8. visi tiekėjo pasiūlyme nurodyti paslaugų užsakymų aptarnavimo mokesčių dydžiai yra tiekėjo atsakomybė ir tiekėjui laimėjus konkursą, jie bus įtraukiami į sutartį. Sutarties vykdymo metu tiekėjas turės taikyti ne didesnius nei nurodyta pasiūlyme aptarnavimo mokesčius.
17. Tiekėjas turės pateikti užsakovui reikalingą informaciją el. paštu ar kitomis el. priemonėmis. Jei informacijos teikimui ar renginių metu būtų reikalingi popieriniai dokumentai, turi būti taikomi nustatyti aplinkos apsaugos kriterijai[footnoteRef:1]: [1:  Aplinkos apsaugos kriterijai patvirtinti Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“.] 

[bookmark: part_b13adff4a69f43ed85ded587d0853574]	17.1. popierius ir jo gaminiai. Rašymo, spausdinimo ir kopijavimo popierius: 
[bookmark: part_8e21db5affaf4bcb86b7531c8438a4d9]	17.1.1. gaminys turi būti pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų;
	17.1.2. gaminys turi būti nebalintas arba balintas nenaudojant chloro dujų.
17.2. Aplinkos apsaugos kriterijai nustatomi kaip sutarties vykdymo sąlyga. Atitiktis reikalavimams bus tikrinama sutarties vykdymo metu.
18. Tiekėjas privalo:
	18.1. teikti aukščiausios kokybės paslaugas. Renginio metu turi būti naudojama kokybiška ir pažangi organizacinė technika, informacinės technologijos, kita įranga, konstrukcijos, priemonės ir inventorius, užtikrinama saugi ir sveika aplinka renginio dalyviams ir organizatoriams;
	18.2. paskirti tiesiogiai už sutarties vykdymą atsakingą (įskaitant, bet neapsiribojant, už su renginio organizavimu ir aptarnavimu susijusių paslaugų teikimo koordinavimą) specialistą ir turi užtikrinti pakankamą personalo skaičių šioje techninėje specifikacijoje nustatytoms paslaugoms teikti laiku ir kokybiškai;
	18.3. savo sąskaita apsaugoti užsakovą nuo bet kokių pretenzijų, nuostolių, atsirandančių dėl paslaugų teikėjo veiksmų ar aplaidumo vykdant sutartį, tarp jų, dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmens teisių, asmens duomenų apsaugos pažeidimo;
	18.4. operatyviai informuoti užsakovą apie įvykius / faktus, turinčius ar galinčius turėti įtakos teikiamų paslaugų kokybei ir tartis dėl tolesnių veiksmų;
	18.5. su trečiosiomis šalimis sudaromose sutartyse ir / ar susitarimuose nustatyti, kad visos autorių turtinės teisės, atsiradusios, siekiant suteikti paslaugas, priklauso užsakovui nuosavybės teise (išskyrus atvejus, kai dėl įstatymų reikalavimų ar kitų nuo trečiosios šalies nepriklausančių aplinkybių to neįmanoma padaryti);
18.6. laikytis visų ES ir Lietuvos Respublikos nacionalinių tesės aktų, reglamentuojančių asmens duomenų apsaugą, įskaitant, bet neapsiribojant, 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymą;
	18.7. esant poreikiui užtikrinti, kad renginys vyktų vadovaujantis Valstybės lygio ekstremalios situacijos valstybės operacijų vadovo nustatytais reikalavimais;
	18.8. įsitikinti, kad ūkio subjektai turi teisę verstis atitinkama veikla (turi būtinus galiojančius leidimus, licencijas, kitus administracinius dokumentus).

III. PASIŪLYMO RENGIMAS IR PASIŪLYMO KAINOS APSKAIČIAVIMAS
19. Sutarties paslaugų kaina susidės iš faktiškai suteiktų paslaugų, nurodytų 1 punkte, išlaidų, kurias tiekėjas patiria iš trečiųjų asmenų ir prie jų pridedamo tiekėjo aptarnavimo mokesčio.
20. Faktinėmis išlaidomis laikomos galutiniams paslaugas teikiantiems asmenims mokamos kainos, nepaisant to, kad tiekėjas už šių paslaugų pardavimą iš viešojo maitinimo įstaigų, vežėjų ir kitų asmenų gali gauti komisinius mokesčius, tačiau į šias išlaidas negali būti įtrauktas kitas tiekėjo pelnas, kitos tiekėjo išlaidos, kurias galima sieti ir su kitomis tiekėjo veiklomis pagal kitus užsakymus. Tokias išlaidas tiekėjas dengia pats. Užsakovas įsipareigoja padengti tik tas išlaidas, kurios neabejotinai patiriamos vykdant sutartį ir kurios yra suderintos ir patvirtintos vykdant kiekvieną paslaugų užsakymą.
21. Užsakovui pareikalavus, tiekėjas privalo pateikti paslaugų įsigijimą (suteikimą) patvirtinančius dokumentus. Patvirtinančiuose dokumentuose turi būti nurodytos paslaugų kainos ar įkainiai.
22. Visi pasiūlyme nurodyti aptarnavimo mokesčio dydžiai pateikiami skaičiais, nurodant 2 skaičius po kablelio. Dydžio apvalinimas atliekamas pagal matematines skaičių apvalinimo taisykles: jeigu po paskutinio reikšminio skaitmens skaitmuo yra 5 arba didesnis negu 5, prie paskutiniojo reikšminio skaitmens yra pridedamas 1, jeigu skaitmuo po paskutinio reikšminio skaitmens yra mažesnis negu 5, paskutinis reikšminis skaitmuo lieka nepakitęs. Tiekėjas negali siūlyti 0 ar su minuso ženklu aptarnavimo mokesčio.
23. Tiekėjo pasiūlymas turi atitikti visus pirkimo dokumentuose nurodytus reikalavimus bei pasiūlymų rengimo metu užsakovo pateiktus raštiškus pirkimo sąlygų paaiškinimus bei patikslinimus (jeigu tokių bus).

IV. PASLAUGŲ TEIKIMO SĄLYGOS
24. Visi dokumentai ir priemonės susijusios su renginiais (dalyvių sąrašas, kvietimas, programa, renginio medžiaga, apklausos, anketos, nuorodos į renginį lankstinukai, prizai, atributika ir kt.), kurie bus finansuojami iš 2021–2027 metų Europos Sąjungos (toliau – ES) fondų investicijų programos techninės paramos lėšų, skirtų investicijų programai administruoti, turės būti ženklinami pagal reikalavimus, nurodytus ES investicijų stiliaus knygoje https://esinvesticijos.lt/naudinga-informacija/viesinimas. Tikslus informavimo tekstas turės būti suderintas su užsakovu. Tiekėjui logotipus pateiks užsakovas. Jei kartu skelbiami ir kiti logotipai, ES logotipas turi būti nemažesnis už kitus logotipus.
25. Visi dokumentai ir priemonės susijusios su renginiais (dalyvių sąrašas, kvietimas, programa, renginio medžiaga, apklausos, anketos, nuorodos į renginį lankstinukai, prizai, atributika ir kt.), kurie bus finansuojami iš Europos Sąjungos LIFE programos integruotojo projekto LIFE IP EnerLIT Nr. LIFE20 IPC/LT/000002 lėšų, turės būti ženklinama ES LIFE programos, Aplinkos ministerijos ir užsakovo logotipu. Tiekėjui logotipus pateiks užsakovas. Jei kartu skelbiami ir kitų organizacijų logotipai, LIFE programos logotipas turi būti pirmas ir nemažesnis už kitus logotipus. Sąskaitoje turi būti nurodytas projekto akronimas ir numeris::
Finansuojama iš Europos Sąjungos LIFE programos integruotojo projekto LIFE IP EnerLIT Nr.  LIFE20 IPC/LT/000002.


26. Galimas išankstinis paslaugų apmokėjimas.
27. Tiekėjas užsakovo paslaugų užsakymus vykdo tik gavęs el. paštu užsakymo patvirtinimą iš užsakovo. Visus paslaugų suteikimo sprendinius tiekėjas privalo suderinti su užsakovu (pateikiant sąmatą, ir kitą užsakovo reikalaujamą informaciją), ištaisyti dėl jo (jo darbuotojų ar subtiekėjų) kaltės atsiradusius trūkumus savo sąskaita. Nedelsiant informuoti apie nuo tiekėjo nepriklausančius pasikeitimus ir suderinus su užsakovu, nedelsiant imtis priemonių juos ištaisyti / pakoreguoti. Paslaugos, suteiktos tiekėjo iniciatyva, nesuderinus su užsakovu, nebus apmokamos.
28. Užsakovas turi teisę pagal galimybes keisti užsakymuose nurodytas sąlygas, įskaitant jų apimties didinimą / mažinimą, informuodamas tiekėją el. paštu, pranešime nurodydamas pakeitimus.
29. Užsakovas, esant poreikiui, turi teisę iš tiekėjo prašyti pateikti papildomus paslaugų pasirinkimo variantus (daugiau nei 3 (tris)), be svarbių priežasčių įvardinimo, kai užsakovui netinka tiekėjo prieš tai pasiūlyti / pateikti paslaugų variantai.
30. Nenumatytas išlaidas, atsiradusias dėl tiekėjo / jo darbuotojų / subtiekėjų kaltės, tiekėjas kompensuoja jas savo lėšomis.


PASTABOS:
1. Pasikeitus šioje techninėje specifikacijoje minimiems teisės aktams, taikomos aktualios tų teisės aktų redakcijos nuostatos. 
2. Jeigu šioje techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra tiekėjo pareiga.
______________

